La Casa de Cultura celebra el seu 20 aniversari amb un logo commemoratiu, obra de Tonet Durà
19 mayo 2020

## La Casa de Cultura celebra el seu 20 aniversari amb un logo commemoratiu, obra de Tonet Durà19 mayo 2020Última actualización: 14 julio 2025

![](../gestion/img/logo-20A-casa-cultura.png)  
  

**L’artista i il·lustrador gandià, Tonet Durà**, ha sigut l’encarregat de dissenyar el logotip del 20 aniversari de la Casa de Cultura de Gandia.

El **regidor delegat de Cultura a l’Ajuntament de Gandia, Nahuel González**, ha mostrat la seua satisfacció per presentar el logo del 20 aniversari, _“que es va encomanar abans de la crisi a l’artista i il·lustrador Tonet Durà, que segueix la línia del logo original de la Casa de Cultura fet per Toni Durà i que demostra que aquest 20 aniversari, tot i les problemàtiques que estem tenint pel coronavirus anem a celebrar-ho d’una forma més humil, però fent que tota la ciutat reivindique el paper d’aquesta casa tan important i d’artistes como Tonet Durà, que són hereus del treball de molts altres que han fet escola gràcies en part a la Casa de la Marquesa i la nostra cultura de Gandia”_.

Per a l’artista gandià, Tonet Durà_, “l’encomanda del logo va ser molt especial, perquè 20 anys enrere la imatge la va fer el meu pare. Ell va voler plasmar la icona dels paons reials que campaven antigament al jardí i jo no volia perdre aquesta essència i vaig decidir fer una fusió del paó inicial amb el número 20 on el 2 representa la imatge del paó amb les plomes que són les fases de la lluna”_.

[Twittear](https://twitter.com/share)